Samningaviðræðum við viðtökuríkin um skiptingu sjóðsins eftir málaflokkum er að ljúka og hafa samningar verið undirritaðir við 14 ríki af 15 . Hvað fjármagnar Uppbyggingarsjóður EES ? Sjóðurinn starfar samkvæmt fimm áherslusviðum : Nýsköpun , rannsóknir , menntun og samkeppnishæfni Samfélagsleg þátttaka , atvinnuþátttaka ungmenna og bættar aðstæður fátækra Umhverfis - og orkumál , samdráttur skaðlegra lofttegunda og minnkun loftlagsbreytinga Menning og listir , frjáls félagasamtök , bættir stjórnunarhættir og grundvallarréttindi Ein af sérstöðum Uppbyggingarsjóðs EES er að lágmarki 10% styrkfjár sjóðsins er nýtt til að byggja upp frjáls og óháð félagasamtök í styrkþegaríkjunum eða um 150 milljón evra . Blábókin markar rammann um áherslur sjóðins og gefur nánari mynd af hvers konar verkefni geta hlotið styrkveitingu innan hvers málaflokks . Starfshópur undir forystu utanríkisráðuneytisins tók þátt í gerð Blábókarinnar sem lokið var við árið 2016 . Haft var víðtækt samráð við önnur ráðuneyti , stofnanir og helstu hagsmunaaðila um áherslur Íslands í samningaviðræðunum . Með þessari nýbreytni í starfinu munu skapast einstök tækifæri til þess að efla samskipti Íslands og einstakra ríkja . Til þess að tryggja sem best aðstoð við fyrirtæki , samtök og stofnanir á Íslandi , sem hafa áhuga á að taka þátt í verkefnum á vegum sjóðsins , munu Rannís og Orkustofnun halda áfram hlutverki sínu sem samstarfsaðilar stjórnvalda á Íslandi og í viðtökuríkjunum . Mannréttindaskrifstofa Íslands mun einnig aðstoða vegna samstarfs við frjáls félagasamtök .